Ιωάννης Γιουρούκος

Ο Ιωάννης  Γιουρούκος (1796-1869) ήταν αγωνιστής της επανάστασης του 1821 από την Κορινθία Γιουρούκος, Σωτηρίου Κασσανού, πληρεξούσιος στην  Ε’ Εθνοσυνέλευση του 1832 και στην εν Αθήναις Β΄ Εθνική των Ελλήνων Συνέλευση του 1862.ΓΑΚ Υπουργείο Πολέμου 1828-1830.

Πολέμησε μαζί με τον αδελφό του Φίλη  (Τριαντάφυλλο) ως επικεφαλής των συμπολιτών του σε πολλές μάχες της ΠελοποννήσουΜεγάλη Στρατιωτική και Ναυτική Εγκυκλοπαίδεια εκδόσεις  ΓΕΣ  (Τριπολιτσά, Δερβενάκια, Αγιονόρι, Ακροκόρινθος και  στη μάχη της  Καυκαριάς στις 26-27 Αυγούστου 1827) καθώς και σε όλες της μάχες της ιδιαίτερης του πατρίδας της Κορινθίας.Μεγάλη Ελληνική  Εγκυκλοπαίδεια Δρανδάκη 
Με τον Γεώργιο Καραϊσκάκη συμμετείχε στην  μάχη της Αττικής εκεί όπου με περίσσια παλληκαριά κράτησε ολόκληρο οχύρωμα και τραυματίστηκε στο στήθος.Λεξικό της Ελληνικής  Επαναστάσεως   του 1821, Χρήστου Α Στασινόπουλου
Στην συνέχεια ακολούθησε, πάντα μαζί με τον αδερφό του, τον Στρατάρχη   Δημήτριο Υψηλάντη  στους αγώνες για την απελευθέρωση της Στερεάς Ελλάδας  όπου « άφησαν μνήμην ως παλικάρια» όπως διηγείται ο Φωτάκος.Φωτάκου, Πελοποννήσιοι  Αγωνιστές  του 1821
Κατά την συγκρότηση των Χιλιαρχιών επί  κυβερνήτη Ιωάννου Καποδίστρια έγινε Πεντακοσίαρχος,Γραμματεία Στρατιωτικών φακ. 193  ο δε  αδελφός του Φίλης Εκατόνταρχος στην Χιλιαρχία του Χριστόδουλου Χατζηπέτρου. 

Μετά την απελευθέρωση  παρέμεινε στην Ενεργή Φάλαγγα ως  Ταγματάρχης του ελληνικού στρατού.
Στην κηδεία του Θεόδωρου Κολοκοτρώνη έφερε την τιμή να προπορεύεται  μαζί με άλλους δύο ταγματάρχες, τους Δημήτριο Σκυλοδήμο και Δημήτριο Πετροπουλάκη,  φέροντες τα παράσημα του γέρου σε μεταξωτά μαξιλάρια.Εφημερίς, Η Ταχύπτερος  Φήμη, έτος Ζ΄, αρ.275 
Το 1832 έλαβε  μέρος  στην εν Ναυπλίω  Ε’ Εθνοσυνέλευση Αρχεία Εθνικής Παλιγγενεσίας Τόμος 5, σελίς 3 και το 1862 στην εν Αθήναις  Β΄ Εθνική των Ελλήνων Συνέλευση.Μητρώο πληρεξουσίων, γερουσιαστών και βουλευτών 1822-1935, Αθήνα 1986, Βουλή των Ελλήνων, σελίς 73

Προήχθη έως του βαθμού του Συνταγματάρχη και απεβίωσε στην Κόρινθο στις 10 Ιανουαρίου 1869.Εφημερίς  Αλήθεια, 17 Φεβρουαρίου 1869

 Βιβλιογραφία  

Κατηγορία:Έλληνες πληρεξούσιοι
Κατηγορία:Αγωνιστές του 1821